Maleriet ''Titusbuen i Rom'' (1839) er et af Hansens mest eksperimenterende arkitekturstudier. Han har skildret bygningsværket fra en meget utraditionel vinkel, der får maleriet til at fremstå som et eksperiment i visuelle virkemidler. [[Titusbuen]]s forside fremstår meget forkortet, fordi Hansen har skildret bygningsværket fra siden og ikke frontalt. Det bevirker, at Titusbuens detaljer og særkende ikke er i fokus. Denne tilgang til motivet vidner om Eckersbergs indflydelse på Constantin Hansen. Eckersberg havde skolet sine elever til at åbne øjnene for det uventede fx ved at skildre et kendt motiv fra en uvant vinkel.<ref>{{cite book |last=Monrad |first1=Kasper |author-link=Kasper Monrad |title=Dansk guldalder - Lyset, landskabet og hverdagslivet |publisher=Gyldendal |year=2013 |page=245 |isbn=9788702141061 }}</ref>
Kunst Historiemalere Historie Maleri Organisationer